*Likumprojekts*

**Grozījumi Izglītības likumā**

Izdarīt [Izglītības likumā](http://likumi.lv/ta/id/50759-izglitibas-likums) (Latvijas Republikas Saeimas un Ministru Kabineta Ziņotājs, 1998, 24.nr.; 1999, 17., 24.nr.; 2000, 12.nr.; 2001, 12., 16., 21.nr.; 2004, 5.nr.; 2007, 3.nr.; 2009, 1., 2., 14.nr.; Latvijas Vēstnesis, 2009, 196.nr.; 2010, 47., 205.nr.; 2011, 202.nr.; 2012, 54., 108., 190.nr.; 2013, 142.nr.; 2014, 257.nr.; 2015, 127.nr.) šādus grozījumus:

1. Izteikt 1.panta 26.1punktu šādā redakcijā:

„261) Valsts izglītības informācijas sistēma — valsts informācijas sistēma, kurā apkopota informācija par izglītības iestādēm, citām šā likuma 36.panta pirmajā daļā noteiktām institūcijām, bērnu uzraudzības pakalpojumu sniedzējiem, licencētām un akreditētām izglītības programmām, izglītojamiem, pedagogiem, augstskolu un koledžu akadēmisko personālu, izglītības dokumentiem un valsts statistiku;”.

1. Papildināt 14.pantu ar 40.punktu šādā redakcijā:

„40) nosaka kārtību, kādā izsniedz pedagoga privātprakses uzsākšanas sertifikātu un tā dublikātu, pagarina termiņu vai anulē to.”.

1. 24.pantā:

papildināt otrās daļas 4.punktu aiz vārda „aprīkojums” ar vārdiem „norādot informāciju par saņemtajiem apliecinājumiem par telpu atbilstību higiēnas prasībām, drošības prasībām, tai skaitā būvēm noteiktajām prasībām, ja minētie apliecinājumi ir dibinātāja rīcībā;”;

papildināt pantu ar 3.1 daļu šādā redakcijā:

„(31) Izglītības iestāžu reģistra atbildīgā amatpersona pirms izglītības iestādes reģistrācijas izvērtē iesniegumu un atbilstoši kompetentu institūciju izsniegtajiem dokumentiem pievienotos apliecinājumus par telpu atbilstību higiēnas prasībām, drošības prasībām, tai skaitā būvēm noteiktajām prasībām. Ja iesniegumā nav norādīta šā likuma 24.panta otrās daļas 4.punktā minētā informācija par saņemtajiem apliecinājumiem un apliecinājumi nav pievienoti, Izglītības iestāžu reģistra atbildīgā amatpersona sadarbībā ar kompetentajām institūcijām organizē nepieciešamās pārbaudes nolūkā iegūt trūkstošo informāciju.”.

Iesniedzējs: Izglītības un zinātnes ministre M.Seile

Vizē:

Valsts sekretāre L.Lejiņa

24.09.2015 12:16

257

I.Juhņēviča

67358078; Inita.Juhnevica@ikvd.gov.lv

I.J.Mihailovs

67507833; Janis.Mihailovs@ikvd.gov.lv

A.Lasmane

67367202; Agnese.Lasmane@ikvd.gov.lv